pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นางยุพา ทวีวัฒนะกิจบวร รองปลัดกระทรวงวัฒนธรรม ประชุมหารือร่วมกับ พลเอก ธีระเดช ฉัตรเสถียรพงศ์ กรรมการและเลขาธิการมูลนิธิต่อต้านการทุจริต
วันจันทร์ที่ 8 มิถุนายน 2563
นางยุพา ทวีวัฒนะกิจบวร รองปลัดกระทรวงวัฒนธรรม ประชุมหารือร่วมกับ พลเอก ธีระเดช ฉัตรเสถียรพงศ์ กรรมการและเลขาธิการมูลนิธิต่อต้านการทุจริต
นางยุพา ทวีวัฒนะกิจบวร รองปลัดกระทรวงวัฒนธรรม ประชุมหารือร่วมกับ พลเอก ธีระเดช ฉัตรเสถียรพงศ์ กรรมการและเลขาธิการมูลนิธิต่อต้านการทุจริต เรื่อง ความร่วมมือด้านวัฒนธรรมและการจัดโครงการประกวด “การต่อต้านการทุจริต ผ่านศิลปะการแสดงพื้นบ้าน” ประจําปี ๒๕๖๓
วันที่ ๘ มิถุนายน ๒๕๖๓ เวลา ๐๙.๓๐ น. นายกฤษศญพงษ์ ศิริ ปลัดกระทรวงวัฒนธรรม มอบหมายให้ นางยุพา ทวีวัฒนะกิจบวร รองปลัดกระทรวงวัฒนธรรม ประชุมหารือร่วมกับ พลเอก ธีระเดช ฉัตรเสถียรพงศ์ กรรมการและเลขาธิการมูลนิธิต่อต้านการทุจริต และนายประหยัด พวงจําปา รองเลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.) เรื่อง ความร่วมมือด้านวัฒนธรรมและการจัดโครงการประกวด “การต่อต้านการทุจริต ผ่านศิลปะการแสดงพื้นบ้าน” ประจําปี ๒๕๖๓ โดยมี ผู้บริหารของกระทรวงวัฒนธรรม มูลนิธิต่อต้านการทุจริต และสํานักงานคณะกรรมการป้องกันและปราบปรามการทุจริตแห่งชาติ เข้าร่วมหารือ ณ ห้องประชุม ๑ ชั้น ๘ อาคารวัฒนธรรมวิศิษฐ์ กระทรวงวัฒนธรรม ทั้งนี้ โครงการดังกล่าวเป็นการประกวดสื่อประชาสัมพันธ์การต่อต้านการทุจริตผ่านศิลปะการแสดงพื้นบ้าน โดยสอดแทรกเนื้อหาเกี่ยวกับการทุจริต ผ่านภาษา วัฒนธรรม ประเพณีของท้องถิ่นนั้นๆ เพื่อปลูกฝังและสร้างจิตสํานึกต่อต้านการทุจริตให้กับเด็ก เยาวชน และประชาชนชาวไทย โดยนํามิติทางวัฒนธรรมเป็นเครื่องมือในการขับเคลื่อนกิจกรรมดังกล่าว
รัฐบาลไทย-ข่าวทำเนียบรัฐบาล-ทส. จัดกิจกรรมประชาชนจิตอาสา “เราทำความดี ด้วยหัวใจ”
วันจันทร์ที่ 25 มิถุนายน 2561
ทส. จัดกิจกรรมประชาชนจิตอาสา “เราทําความดี ด้วยหัวใจ”
ทส. จัดกิจกรรมประชาชนจิตอาสา “เราทําความดี ด้วยหัวใจ”
กระทรวงทรัพยากรธรรมชาติและสิ่งแวดล้อม จัดกิจกรรมประชาชนจิตอาสา “เราทําความดี ด้วยหัวใจ” เพื่อส่งเสริมการมีส่วนร่วมของประชาชนจิตอาสา โดยเฉพาะการบําเพ็ญประโยชน์และทํากิจกรรมต่าง ๆ ในด้านการอนุรักษ์ทรัพยากรธรรมชาติและสิ่งแวดล้อมที่เป็นประโยชน์ต่อสังคม ทั้งการเก็บขยะ ปรับภูมิทัศน์ ทําความสะอาดพื้นที่ และการกําจัดผักตบชวา ในวันที่ 17 มิถุนายน 2561 โดยได้รับเกียรติจาก พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม ณ สวนสมเด็จพระศรีนครินทร์ จังหวัดพระนครศรีอยุธยา ซึ่งการจัดกิจกรรมในครั้งนี้ มีประชาชนจิตอาสา หน่วยงานภาครัฐ ภาคเอกชน นักเรียน นักศึกษา อาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) เข้าร่วมกว่า 900 คน
รัฐบาลไทย-ข่าวทำเนียบรัฐบาล-สธ.ชื่นชมระบบการส่งต่อทางทะเล ช่วยผู้ป่วยปลอดภัย
วันศุกร์ที่ 22 มิถุนายน 2561
สธ.ชื่นชมระบบการส่งต่อทางทะเล ช่วยผู้ป่วยปลอดภัย
กระทรวงสาธารณสุข ชื่นชมความร่วมมือระบบการแพทย์ฉุกเฉินทางทะเล กองทัพเรือ กระทรวงสาธารณสุข สถานพยาบาลเอกชน ดูแลส่งต่อผู้ป่วยเด็กอาการวิกฤตจากเกาะหลีเป๊ะถึงโรงพยาบาลสตูล ได้รับการรักษาจนปลอดภัย
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ชื่นชมระบบการแพทย์ฉุกเฉินช่วยเหลือส่งต่อผู้ป่วยเด็กอาการวิกฤติจากเกาะหลีเป๊ะ จ.สตูล ไปรักษาที่รพ.สตูล ซึ่งเป็นความร่วมมือระหว่าง กองทัพเรือ กระทรวงสาธารณสุข สถานพยาบาลเอกชน และชื่นชมแพทย์โรงพยาบาลสตูลที่ออกไปรับผู้ป่วยกับเรือตรวจการณ์ทหารเรือท่ามกลางพายุลมแรง คลื่นสูงกว่า 3 เมตร จนผู้ป่วยได้รับการดูแลรักษาในห้องไอซียู โรงพยาบาลสตูล ซึ่งเป็นการดําเนินการตามแผนสาธารณสุขทางทะเล เพื่อสร้างมาตรฐานการดูแลประชาชนพื้นที่เกาะ ห่างไกล และนักท่องเที่ยว โดยจัดระบบการแพทย์ฉุกเฉินก่อนถึงโรงพยาบาล ตั้งแต่จุดเกิดเหตุ การตรวจสอบ เผชิญเหตุ และนําส่งผู้บาดเจ็บจากจุดเกิดเหตุไปรักษาต่ออย่างมีประสิทธิภาพไร้รอยต่อ มีระบบการปรึกษาแพทย์กับโรงพยาบาลแม่ข่าย เพื่อติดตามอาการผู้ป่วยผ่านระบบวิดีโอตั้งแต่บนเกาะ ระหว่างการนําส่ง จนถึงโรงพยาบาล
“ขอขอบคุณผู้บัญชาการทัพเรือภาคที่ 3 และทีมปฏิบัติการจากกองทัพเรือ รพ.สตูล รพ.สต.หลีเป๊ะ สถานพยาบาลเอกชน ที่ร่วมกันดูแลส่งต่อผู้ป่วย โดยไม่คํานึงถึงอันตรายที่อาจเกิดขึ้นกับตนเอง จนผู้ป่วยได้รับการดูแลอย่างดี และปลอดภัย” นายแพทย์โอภาสกล่าว
ทั้งนี้ จังหวัดสตูล ได้ลงนามความร่วมมือในการส่งต่อผู้ป่วยจากพื้นที่เกาะ และพัฒนาศูนย์บริการสุขภาพท่าเรือท่องเที่ยวปากบารา ระหว่างสํานักงานสาธารณสุขจังหวัดสตูล องค์การบริหารส่วนจังหวัดสตูล และสถานพยาบาลเอกชนในพื้นที่ โดยมีผู้ว่าราชการจังหวัดสตูลเป็นประธาน เมื่อวันที่ 31 พฤษภาคม 256
กระทรวงสาธารณสุข มีนโยบายในการพัฒนาระบบบริการสาธารณสุขทางทะเลและเกาะ 23 จังหวัดชายทะเล ดูแลประชาชนและนักท่องเที่ยวที่มีประมาณ 35 ล้านคนต่อปี ทั้งการส่งเสริมสุขภาพ การป้องกัน รักษา ฟื้นฟูสภาพ และจัดระบบการแพทย์ฉุกเฉินทางทะเล (Maritime ECS : Maritime Emergency Care System) พัฒนาศักยภาพหน่วยบริการให้สามารถดูแลผู้บาดเจ็บ/ป่วยฉุกเฉินทางทะเล และโรคที่พบบ่อย ตั้งเป้าหมายประชาชนและนักท่องเที่ยวทางทะเลร้อยละ 80 ได้รับการดูแลให้มีความปลอดภัยหากเจ็บป่วย/ฉุกเฉินทางทะเล เสียชีวิตจากเหตุฉุกเฉินลดลงร้อยละ 25 จาก 139 คนเหลือไม่เกิน 100 คน การเจ็บป่วยจากโรคที่พบบ่อยลดลงร้อยละ 30 ตามยุทธศาสตร์การสาธารณสุขทางทะเลระยะ 5 ปี (พ.ศ. 2560 – 2564)
******************************** 22 มิถุนายน 2561
รัฐบาลไทย-ข่าวทำเนียบรัฐบาล-มท.1 ยืนยันรัฐบาลตั้งใจขยายบริการไฟฟ้าให้ประชาชนครอบคลุมทุกพื้นที่ทั่วประเทศ
วันพฤหัสบดีที่ 30 กรกฎาคม 2563
มท.1 ยืนยันรัฐบาลตั้งใจขยายบริการไฟฟ้าให้ประชาชนครอบคลุมทุกพื้นที่ทั่วประเทศ
มท.1 ยืนยันรัฐบาลตั้งใจขยายบริการไฟฟ้าให้ประชาชนครอบคลุมทุกพื้นที่ทั่วประเทศ
วันนี้ (30 ก.ค. 63) เวลา 12.30 น. ที่ห้องประชุมพระสุริยัน อาคารรัฐสภา กรุงเทพมหานคร พลเอก ประยุทธ์ จันทร์โอชา นายกรัฐมนตรี มอบหมายให้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามทั่วไป กระทู้ถามที่ 202 เรื่อง การแก้ไขปัญหาครัวเรือนที่ยังไม่มีไฟฟ้าใช้ โดยมี นายมานพ คีรีภูวดล สมาชิกสภาผู้แทนราษฎร แบบบัญชีรายชื่อ พรรคก้าวไกล เป็นผู้ตั้งกระทู้ถาม ในการประชุมสภาผู้แทนราษฎร ชุดที่ 25 ปีที่ 2 ครั้งที่ 17 (สมัยสามัญประจําปีครั้งที่หนึ่ง)
พลเอก อนุพงษ์ เผ่าจินดา กล่าวว่า การดําเนินการขยายเขตบริการไฟฟ้าให้กับพี่น้องประชาชนคนไทยทั่วทุกภูมิภาคของประเทศทั้งในเขตรับผิดชอบของการไฟฟ้าส่วนภูมิภาค (กฟภ.) และการไฟฟ้านครหลวง (กฟน.) มิใช่เป็นเพียงนโยบายตามรัฐธรรมนูญของรัฐบาลเท่านั้น แต่เป็นความตั้งใจของรัฐบาลที่จะให้ประชาชนได้รับการบริการไฟฟ้าเพื่อการอยู่อาศัยในครัวเรือน รวมทั้งไฟฟ้าเพื่อการเกษตรด้วย จะเห็นได้ว่า ในช่วง 10 ปีที่ผ่านมา โดยเฉลี่ยแล้ว ประเทศไทยในแต่ละปีจะมีผู้ใช้ไฟฟ้ารายใหม่ประมาณ 2 หมื่นเศษ ซึ่งตั้งแต่ปี พ.ศ. 2553 – 2560 กฟภ. ได้ดําเนินการขยายเขตไฟฟ้า ตั้งเป้าหมาย 90,000 กว่าครัวเรือน แต่สามารถดําเนินการได้จริงกว่า 110,000 ครัวเรือน เกินกว่าเป้าหมาย และในปี พ.ศ. 2557 – 2561 และขยายโครงการถึงปี 2563 ตั้งเป้าหมาย 100,000 กว่าครัวเรือนเศษ ก็สามารถดําเนินการมากกว่าเป้าหมาย แต่อย่างไรก็ตาม ในปี พ.ศ. 2561 – 2568 ได้มีการจัดทําโครงการขยายเขตบริการไฟฟ้า รองรับครัวเรือนเป้าหมาย 140,000 กว่าครัวเรือน ซึ่งได้ดําเนินการไปแล้ว 30,000 กว่าครัวเรือนเศษ โดยในขณะนี้มีข้อมูลผู้ต้องการขอรับบริการประมาณ 47,000 ราย ในจํานวนนี้ครึ่งหนึ่งอยู่ในขั้นตอนการดําเนินการ ส่วนอีกครึ่งหนึ่งอยู่ในพื้นที่หวงห้ามที่ต้องดําเนินการแก้ไขปัญหา ซึ่งรัฐบาลนี้ได้มอบหมายให้หน่วยงานที่เกี่ยวข้องพิจารณาดําเนินการแก้ไขปัญหา เพื่อให้ กฟภ. สามารถปักเสาพาดสายเข้าไปในพื้นที่หวงห้ามได้ นอกจากนี้ ในเรื่องปัญหาเกณฑ์การขยายเขตไฟฟ้า ซึ่ง กฟภ. ได้กําหนดเกณฑ์ว่า ถ้าเป็นการขยายไฟฟ้าครัวเรือน จะใช้วงเงินงบประมาณ 75,000 บาท/ครัวเรือน ถ้าเกินจากวงเงินดังกล่าว ประชาชนหรือ อปท. ต้องให้สมทบ ซึ่งนายกรัฐมนตรีได้ให้นโยบายในการแก้ไขเกณฑ์ของ กฟภ. และแก้ไขมติคณะรัฐมนตรีเกี่ยวกับเรื่องดังกล่าว เพื่อสามารถให้บริการพี่น้องประชาชนได้
พลเอก อนุพงษ์ เผ่าจินดา กล่าวต่อว่า รัฐบาลมีความตั้งใจและต้องการบริการประชาชนให้เท่าเทียมกันในการเข้าถึงการใช้พลังงานไฟฟ้าอย่างเต็มที่ และได้วางแนวทางแก้ไขอย่างชัดเจน ไม่ว่าพื้นที่นั้นจะเป็นที่ของหน่วยงานใด เช่น พื้นที่ทหาร ปตท. หรือไฟฟ้าเอกชน ก็ได้ดําเนินการแก้ไขไปส่วนหนึ่งในช่วงเวลาที่ผ่านมา นอกจากนี้หากพื้นที่ใดที่หน่วยงานนั้น ๆ ไม่ได้ใช้ประโยชน์แล้ว ก็ยังมีกลไกคณะกรรมการนโยบายที่ดินแห่งชาติ (คทช.) เพื่อให้ประชาชนได้อยู่อาศัยทํามาหากินได้
พลเอก อนุพงษ์ เผ่าจินดา เน้นย้ําว่า อย่างไรก็ตามขอให้พี่น้องประชาชนมั่นใจได้ว่าไม่ว่าเป็นพื้นที่ส่วนใดในแผ่นดินไทยจะได้รับการบริการไฟฟ้าได้อย่างแน่นอน โดยบริหารจัดการทรัพยากรของ กฟภ. ทั้งเครื่องมือ อุปกรณ์ และบุคลากรอย่างเร็วที่สุดตามขีดความสามารถ เพื่อบริการพี่น้องประชาชนคนไทยให้เข้าถึงทรัพยากรพลังงานไฟฟ้าได้อย่างทั่วถึง เท่าเทียม และยั่งยืน
รัฐบาลไทย-ข่าวทำเนียบรัฐบาล-“ยุติธรรม” ประชุมคณะอนุกรรมการด้านการปรับปรุงกฎหมายและระเบียบข้อบังคับ ครั้งที่ ๒/๒๕๖๐
วันจันทร์ที่ 7 สิงหาคม 2560
“ยุติธรรม” ประชุมคณะอนุกรรมการด้านการปรับปรุงกฎหมายและระเบียบข้อบังคับ ครั้งที่ ๒/๒๕๖๐
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม  เป็นประธานการประชุมคณะอนุกรรมการด้านการปรับปรุงกฎหมายและระเบียบข้อบังคับ ครั้งที่ ๒/๒๕๖๐
เมื่อวันพฤหัสบดีที่ ๖ กรกฎาคม ๒๕๖๐ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะอนุกรรมการด้านการปรับปรุงกฎหมายและระเบียบข้อบังคับ ครั้งที่ ๒/๒๕๖๐
โดยรัฐมนตรีว่าการกระทรวงยุติธรรม ได้ติดตามการดําเนินงานและเน้นย้ําในประเด็นต่างๆ ดังนี้
๑) เห็นชอบคําสั่งแต่งตั้งคณะทํางานร่างพระราชบัญญัติการวิจัยและนวัตกรรมแห่งชาติ พ.ศ. ...
๒) เห็นชอบในหลักการการจัดหน่วยงานในระบบวิจัยและนวัตกรรมเป็น ๕ กลุ่ม
ได้แก่ กลุ่มหน่วยงานนโยบายวิจัยและนวัตกรรม, กลุ่มหน่วยงานให้ทุนวิจัยและนวัตกรรม
หรือบริหารจัดการวิจัยและนวัตกรรม, กลุ่มหน่วยงานทําวิจัยและนวัตกรรม,
กลุ่มหน่วยงานสนับสนุนการวิจัยและนวัตกรรม ตรวจวิเคราะห์ และรับรองมาตรฐาน
และกลุ่มหน่วยงานผู้ใช้ประโยชน์และจัดการความรู้จากงานวิจัยและนวัตกรรม
๓) ให้มีการรับฟังความคิดเห็น (ร่าง) พระราชบัญญัติส่งเสริมการใช้ประโยชน์ผลงานวิจัยและนวัตกรรม พ.ศ. ...
ตามมาตรา ๗๗ ของรัฐธรรมนูญแห่งราชอาณาจักรไทยก่อนนําเสนอสภานโยบายวิจัยและนวัตกรรมแห่งชาติ และคณะรัฐมนตรีต่อไป
๔) รับทราบความก้าวหน้าการจัดทํายุทธศาสตร์การวิจัยและนวัตกรรมแห่งชาติ ๒๐ ปี (พ.ศ.๒๕๖๐ – ๒๕๗๙)
รัฐบาลไทย-ข่าวทำเนียบรัฐบาล-กรมการขนส่งทางบกตรวจเข้มรถโดยสารสาธารณะ เว้นระยะห่าง เพื่อป้องกันการแพร่ระบาดของโรคติดเชื้อไวรัส COVID-19 [กระทรวงคมนาคม]
วันอังคารที่ 23 มิถุนายน 2563
กรมการขนส่งทางบกตรวจเข้มรถโดยสารสาธารณะ เว้นระยะห่าง เพื่อป้องกันการแพร่ระบาดของโรคติดเชื้อไวรัส COVID-19 [กระทรวงคมนาคม]
กรมการขนส่งทางบกตรวจเข้มรถโดยสารสาธารณะ เว้นระยะห่าง เพื่อป้องกันการแพร่ระบาดของโรคติดเชื้อไวรัส COVID-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับให้หน่วยงานในสังกัดกระทรวงคมนาคมดําเนินมาตรการเข้มงวด เพื่อป้องกันการแพร่ระบาดของโรคติดเชื้อไวรัส COVID-19 ในระบบขนส่งสาธารณะอย่างต่อเนื่อง กรมการขนส่งทางบก (ขบ.) จึงได้กําชับให้ผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท และผู้ให้บริการสถานีขนส่งผู้โดยสารทุกแห่งดําเนินการตามนโยบายและมาตรการต่าง ๆ ของรัฐบาลและกระทรวงคมนาคมอย่างเคร่งครัด โดยสํานักงานขนส่งทุกแห่งทั่วประเทศได้ตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่รับผิดชอบ พร้อมทั้งกําชับให้ดําเนินมาตรการ เว้นระยะห่างทางสังคม (Social Distancing) เว้นระยะนั่งหรือยืนห่างกันอย่างน้อย 1 เมตร ทั้งภายในรถโดยสารและที่นั่งคอยภายในสถานีขนส่งผู้โดยสาร ตรวจวัดอุณหภูมิของผู้โดยสารไม่ให้เกิน 37.5 องศาเซลเซียส ควบคุมการสวมหน้ากากอนามัยอย่างเคร่งครัด และจัดเตรียมเจลแอลกอฮอล์สําหรับล้างมือ หากพบรถโดยสารสาธารณะไม่จัดให้มีมาตรการป้องกันการแพร่ระบาดของโรคติดเชื้อไวรัส COVID-19 หรือฉวยโอกาสเอาเปรียบประชาชน สามารถแจ้งร้องเรียนได้ที่สายด่วน 1584
สําหรับการบริการด้านใบอนุญาตขับรถและผู้ประจํารถที่สํานักงานขนส่งทุกแห่ง ได้ปรับรูปแบบดําเนินการแบบ New Normal ตามมาตรการด้านสาธารณสุขอย่างเคร่งครัด ดังนี้
- จองคิวดําเนินการล่วงหน้าผ่านแอปพลิเคชัน DLT Smart Queue เพื่อบริหารจัดการเว้นระยะห่างตามมาตรการ Social Distancing
- ตั้งจุดคัดกรอง ตรวจวัดอุณหภูมิประชาชนก่อนเข้าอาคารสํานักงาน
- ดําเนินการตามมาตรการ Social Distancing โดยเว้นระยะห่างของที่นั่งพักคอยของประชาชน กําหนดระยะห่างของตําแหน่งการยืนคอยรับบริการ และติดตั้ง Table Shield กั้นระหว่างผู้มาติดต่อกับเจ้าหน้าที่
- ด้านอาคารสถานที่และสิ่งอํานวยความสะดวกในหน่วยงาน ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
- การขอรับใบอนุญาตขับรถ ปรับรูปแบบการทดสอบสมรรถภาพทางร่างกาย โดยลดการสัมผัสกับอุปกรณ์ทดสอบเฉพาะเท่าที่จําเป็น และทําความสะอาดฆ่าเชื้ออุปกรณ์ สถานที่ ที่นั่งพักคอย เคาน์เตอร์อย่างสม่ําเสมอ และจัดสถานที่เว้นระยะห่างตามมาตรการ Social Distancing
- ขอความร่วมมือประชาชนสวมหน้ากากอนามัยหรือหน้ากากผ้าในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงาน
วันพฤหัสบดีที่ 24 สิงหาคม 2560
พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงาน
พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงาน "เจ้าบ้านที่ดี"
วันพฤหัสบดีที่ 24 สิงหาคม พ.ศ. 2560 เวลา 0900 น. พลเอก ธนะศักดิ์ ปฏิมาประกร รองนายกรัฐมนตรี ได้เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” ณ โรงแรมเทพนคร จังหวัดบุรีรัมย์ เพื่อสร้างเครือข่ายความร่วมมือด้านการท่องเที่ยว ให้สามารถส่งมอบสินค้าและบริการที่สร้างความประทับใจให้แก่นักท่องเที่ยวผู้มาเยือน หลังจากนั้นได้เป็นประธานการประชุมเตรียมความพร้อมการจัดการแข่งขันรถจักรยานยนต์ชิงแชมป์โลก รายการ โมโต จีพี ไทยแลนด์ 2018 ณ ศาลากลางจังหวัดบุรีรัมย์ เพื่อพิจารณาแผนการเตรียมการจัดการแข่งขัน ความร่วมมือ และความพร้อมของสนามแข่งขัน รวมทั้งการจัดกิจกรรมที่ต่อเนื่องด้านการท่องเที่ยวและกีฬา
รัฐบาลไทย-ข่าวทำเนียบรัฐบาล-นายกฯ ปลื้มอีก กทม.ขึ้นแท่นเมืองท่องเที่ยวคุ้มค่าที่สุดในโลก แม้เที่ยวนานแต่ประหยัดค่าที่พัก อาหาร พาหนะ ย้ำสอดคล้องนโยบายรัฐส่งเสริมท่องเที่ยวระยะยาวควบคู่ขจัดการเอาเปรียบ
วันเสาร์ที่ 12 สิงหาคม 2560
นายกฯ ปลื้มอีก กทม.ขึ้นแท่นเมืองท่องเที่ยวคุ้มค่าที่สุดในโลก แม้เที่ยวนานแต่ประหยัดค่าที่พัก อาหาร พาหนะ ย้ําสอดคล้องนโยบายรัฐส่งเสริมท่องเที่ยวระยะยาวควบคู่ขจัดการเอาเปรียบ
นายกรัฐมนตรีกล่าวว่า ผลการสํารวจดังกล่าวสอดคล้องกับนโยบายของรัฐบาลที่ต้องการกระตุ้นให้นักท่องเที่ยวใช้เวลาพํานักในประเทศไทยนานขึ้นและจับจ่ายใช้สอยมากขึ้น
วันนี้ (12  สิงหาคม 2560)  พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบว่า เว็บไซต์เดอะมิเรอร์ของอังกฤษได้รายงานผลการจัดอันดับราคาค่าใช้จ่ายการท่องเที่ยวระยะยาวของเมืองต่าง ๆ ทั่วโลก ซึ่งสํารวจโดย Post Office Travel Money ปรากฏว่า กรุงเทพมหานคร เป็นเมืองที่สามารถเดินทางท่องเที่ยวโดยใช้ระยะเวลานานแต่คุ้มค่ามากที่สุดอันดับ 1 ของโลก ประจําปี 2017 โดยนักท่องเที่ยวใช้จ่ายเงินน้อยที่สุดและได้รับบริการในระดับคุณภาพ เมื่อเปรียบเทียบกับเมืองอื่น ๆ ทั้งค่าโรงแรมที่พัก ค่าใช้จ่ายในการเข้าชมสถานที่สําคัญ ค่าพาหนะ และค่าอาหาร
“ผลสํารวจระบุว่าค่าใช้จ่ายโดยรวมตลอดระยะเวลา 3 วัน สําหรับการท่องเที่ยวในกรุงเทพฯ อยู่ที่ราว 316.93 ปอนด์ หรือประมาณ 13,700 บาท นอกจากนี้ กรุงเทพฯ ยังได้รับการยกย่องว่า เป็นเมืองที่มีชีวิตชีวา เต็มไปด้วยกิจกรรมและวัฒนธรรมที่ชวนให้สัมผัส รวมทั้งแหล่งท่องเที่ยวที่หลากหลาย โดยเฉพาะวัดวาอารามและพระบรมมหาราชวังที่วิจิตรงดงาม”
ทั้งนี้ นายกรัฐมนตรีกล่าวว่า ผลการสํารวจดังกล่าวสอดคล้องกับนโยบายของรัฐบาลที่ต้องการกระตุ้นให้นักท่องเที่ยวใช้เวลาพํานักในประเทศไทยนานขึ้นและจับจ่ายใช้สอยมากขึ้น เพื่อส่งเสริมเศรษฐกิจของประเทศ เช่น การออกมาตรการยกเว้นค่าธรรมเนียมวีซ่า ขยายระยะเวลาพํานักในราชอาณาจักรไทยสําหรับกลุ่มพํานักในระยะยาว ควบคู่ไปกับมาตรการดูแลอํานวยความสะดวก และขจัดการเอารัดเอาเปรียบ โดยเฉพาะการปราบปรามทัวร์ศูนย์เหรียญ เพื่อคัดกรองนักท่องเที่ยวและสร้างการท่องเที่ยวที่มีคุณภาพ
"นายกฯ ใส่ใจในปัญหาทุกเรื่องและย้ําว่า เมื่อเกิดปัญหาขึ้นก็จะต้องแก้ไขให้สําเร็จ เช่น กรณีที่นักท่องเที่ยวติดอยู่ที่ด่าน ตม. จํานวนมาก เนื่องจากเจ้าหน้าที่มีไม่เพียงพอ ก็ได้สั่งการให้มีการแก้ไขปัญหาอย่างเร่งด่วน โดยมิได้นิ่งนอนใจ ทําให้ทุกอย่างกลับเข้าสู่ภาวะปกติ และได้รับคําชื่นชมจากสังคม โดยเฉพาะผู้ที่อยู่ในเหตุการณ์ และเคยวิพากษ์วิจารณ์มาก่อน"
สําหรับ 10 เมืองที่มีความคุ้มค่าในการท่องเที่ยวมากที่สุดในโลก อันดับ 1 กรุงเทพฯ ประเทศไทย อันดับ 2 กรุงโตเกียว ประเทศญี่ปุ่น อันดับ 3 กรุงปักกิ่ง ประเทศจีน อันดับ 4 นครดูไบ สหรัฐอาหรับเอมิเรตส์ อันดับ 5 เมืองเคปทาวน์ ประเทศแอฟริกาใต้ อันดับ 6 สิงคโปร์ อันดับ 7 กรุงวอชิงตัน ดี.ซี. สหรัฐอเมริกา อันดับ 8 เมืองโทรอนโต ประเทศแคนาดา อันดับ 9 นครนิวยอร์ก สหรัฐอเมริกา และอันดับ 10 นครบอสตัน สหรัฐอเมริกา
..........
สํานักโฆษก
รัฐบาลไทย-ข่าวทำเนียบรัฐบาล-ผู้บริหารเครือบริษัท โอซูก้า ประเทศญี่ปุ่น เข้าพบรัฐมนตรีว่าการกระทรวงอุตสาหกรรม หารือแนวทางการสนับสนุนการลงทุนของรัฐบาลไทย
วันจันทร์ที่ 3 กรกฎาคม 2560
ผู้บริหารเครือบริษัท โอซูก้า ประเทศญี่ปุ่น เข้าพบรัฐมนตรีว่าการกระทรวงอุตสาหกรรม หารือแนวทางการสนับสนุนการลงทุนของรัฐบาลไทย
ผู้บริหารเครือบริษัท โอซูก้า ประเทศญี่ปุ่น เข้าพบรัฐมนตรีว่าการกระทรวงอุตสาหกรรม หารือแนวทางการสนับสนุนการลงทุนของรัฐบาลไทย
วันที่ (30 มิถุนายน 2560) นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Tatsuo HIGACHI, President and Representative Director, CEO of Otuka Holdings Co., Ltd. ผู้บริหารสูงสุดของเครือบริษัท โอซูก้า ประเทศญี่ปุ่น เข้าพบ โดยวัตถุประสงค์เพื่อหารือแนวทางการสนับสนุนการลงทุนของรัฐบาลไทยในปัจจุบันและอนาคต ซึ่งเป็นกลุ่มบริษัทผู้ผลิตผลิตภัณฑ์เภสัชโภชนา และผลิตภัณฑ์ยาชั้นนําระดับโลก และได้ลงทุนจัดตั้งบริษัทในไทยพร้อมทั้งได้รับการส่งเสริมการลงทุน จํานวน 4 โครงการ ได้แก่ ยาชนิดน้ําปราศจากเชื้อและอาหารทางการแพทย์ มูลค่าการลงทุนรวม 2,055 ล้านบาท ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ประกันตน เฮ! ครม.เห็นชอบลดเงินสมทบ ม.39 ชดเชยว่างงานเหตุสุดวิสัยไม่ต่ำกว่ารายละ 5,000 บาทต่อเดือน เป็นเวลา 3 เดือน [กระทรวงแรงงาน]
วันอังคารที่ 31 มีนาคม 2563
ผู้ประกันตน เฮ! ครม.เห็นชอบลดเงินสมทบ ม.39 ชดเชยว่างงานเหตุสุดวิสัยไม่ต่ํากว่ารายละ 5,000 บาทต่อเดือน เป็นเวลา 3 เดือน [กระทรวงแรงงาน]
รัฐมนตรีว่าการกระทรวงแรงงาน เผย มติ ครม. เห็นชอบให้ทบทวนมติเกี่ยวกับประกันสังคม โดยลดอัตราเงินสมทบที่จัดเก็บสําหรับผู้ประกันตนที่ส่งเงินสมทบเอง โดยไม่มีนายจ้าง ม. 39 จากเดือนละ 221 บาท เหลือเดือนละ 86 บาท และเพิ่มอัตราและปรับระยะเวลาให้ผู้ประกันตน
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า ที่ประชุมคณะรัฐมนตรี (ครม.) ในวันนี้ ( 31 มี.ค.63) มีมติเห็นชอบตามที่กระทรวงแรงงานเสนอ เรื่อง ขอทบทวนมติเกี่ยวกับประกันสังคม โดยมีรายละเอียดว่า เพื่อบรรเทาภาระผู้ประกันตน ในการนําส่งเงินสมทบ จึงขอทบทวนขอลดอัตราเงินสมทบที่จัดเก็บสําหรับผู้ประกันตนที่ส่งเงินสมทบเอง โดยไม่มีนายจ้าง ตามมาตรา 39 โดยลดจากอัตราเดือนละ 221 บาท เหลือในอัตราเดือนละ 86 บาท
ม.ร.ว.จัตุมงคลฯ ยังกล่าวต่อว่า ที่ประชุม ครม. ยังเห็นชอบให้เพิ่มอัตราและปรับระยะเวลาการได้รับประโยชน์ทดแทนในกรณีว่างงาน เนื่องจากมีผู้ประกันตนที่ว่างงานอันเนื่องมาจากเหตุสุดวิสัยบางรายได้รับเงินชดเชยในอัตราที่น้อยกว่า 5,000 บาท ต่อเดือน จึงขอทบทวนเพิ่มอัตราและปรับระยะเวลาการได้รับประโยชน์ทดแทนในกรณีว่างงาน เพื่อให้ผู้ประกันตนที่ว่างงานอันเนื่องมาจากเหตุสุดวิสัย ได้รับสิทธิประโยชน์ในอัตราไม่น้อยกว่า 5,000 บาท ต่อเดือน เป็นระยะเวลา 3 เดือน
ทั้งนี้ ผู้ประกันตนสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 1 สํานักงานประกันสังคม ตลอด 24 ชั่วโมง
รัฐบาลไทย-ข่าวทำเนียบรัฐบาล-น้ำท่วม... ผู้ประกอบการเพาะเลี้ยงจระเข้ต้องรับมืออย่างไร?
วันจันทร์ที่ 23 กันยายน 2562
น้ําท่วม... ผู้ประกอบการเพาะเลี้ยงจระเข้ต้องรับมืออย่างไร?
..
#ไทยคู่ฟ้า แจ้งเตือนผู้ประกอบการเพาะเลี้ยงจระเข้ ขอให้ท่านเพิ่มความระมัดระวังในการดูแลไม่ให้จระเข้หลุดลอดออกจากฟาร์มในสถานการณ์น้ําท่วม - น้ําหลาก ควรเสริมความแข็งแรงของบ่อ นําตะแกรงมาปิดปากบ่อ รวมทั้งเสริมคันดินรอบฟาร์มและปิดช่องระบายน้ําอย่างรัดกุม หากประชาชนพบเห็นจระเข้ในแหล่งน้ําสาธารณะหรือแหล่งน้ําธรรมชาติ โปรดแจ้งกรมประมง โทร. 0 2562 0600
รัฐบาลไทย-ข่าวทำเนียบรัฐบาล-สปสช.ชี้แจงการเรียกเก็บเงินจากผู้ใช้สิทธิบัตรทอง
วันศุกร์ที่ 19 มกราคม 2561
สปสช.ชี้แจงการเรียกเก็บเงินจากผู้ใช้สิทธิบัตรทอง
สปสช.ชี้แจงการเรียกเก็บเงินจากผู้ใช้สิทธิบัตรทอง
วันที่ 17 มกราคม 2561 ทันตแพทย์อรรถพร ลิ้มปัญญาเลิศ โฆษกสํานักงานหลักประกันสุขภาพแห่งชาติ (สปสช.) ชี้แจงการเรียกเก็บเงินจากผู้ใช้สิธิบัตรทอง ดังนี้
ในการใช้สิทธิหลักประกันสุขภาพแห่งชาตินั้น ประชาชนผู้มีสิทธิไม่ต้องจ่ายเงินก่อนเข้ารับบริการหรือการรักษา ซึ่งเป็นหลักการสําคัญของระบบหลักประกันสุขภาพถ้วนหน้าที่รัฐจัดให้ประชาชนตามสิทธิ นั่นคือ ไม่ให้ค่าใช้จ่ายการรักษามาเป็นอุปสรรคหรือความกังวล ณ จุดที่มีความจําเป็นด้านการรักษาพยาบาลของประชาชน แต่อาจมีการเสียค่าธรรมเนียม 30 บาทต่อครั้งภายหลังจากได้รับบริการรักษาพยาบาลแล้ว ซึ่งมีหลักเกณฑ์ว่าบุคคลใดต้องจ่ายหรือไม่จ่ายบ้าง เช่น ผู้สูงอายุ 60 ปีขึ้นไป, เด็กอายุไม่เกิน 12 ปี, คนพิการ ฯลฯ ไม่ต้องจ่าย โดยรายละเอียดหลักเกณฑ์เป็นไปตามประกาศคณะกรรมการหลักประกันสุขภาพแห่งชาติ เรื่อง การร่วมจ่ายค่าบริการ พ.ศ. 2555 ประกาศ ณ วันที่ 27 กรกฎาคม 2555
ขณะที่อุปกรณ์ด้านการแพทย์ที่ต้องใช้ในสิทธิหลักประกันสุขภาพแห่งชาตินั้น สปสช.ยืนยันว่าเป็นอุปกรณ์ที่มีคุณภาพและได้มาตรฐาน ทั้งนี้ สปสช.จัดสรรงบประมาณให้กับโรงพยาบาลที่เข้าร่วมในระบบหลักประกันสุขภาพแห่งชาติเป็นผู้จัดซื้ออุปกรณ์ทางการแพทย์เองเป็นส่วนใหญ่ อย่างไรก็ตาม คณะกรรมการหลักประกันสุขภาพแห่งชาติ จัดให้มีรายการอุปกรณ์ทางการแพทย์ที่ให้โรงพยาบาลสามารถเบิกได้ตามความจําเป็นประมาณ 200 รายการ โดยใช้วิธีจัดซื้อเองและเบิกเป็นเงินคืนจาก สปสช. มีเพียงบางรายการที่มีราคาแพง และคณะกรรมการหลักประกันสุขภาพแห่งชาติได้มอบให้โรงพยาบาลราชวิถีทําหน้าที่จัดหาให้แก่โรงพยาบาลที่มีความจําเป็นต้องใช้ โดยมีคณะกรรมการกําหนดคุณลักษณะให้เป็นไปตามคุณภาพและมาตรฐาน ดังนั้นการกล่าวอ้างว่าสิทธิบัตรทองใช้ของคุณภาพน้อยไม่ได้มาตรฐาน จึงเป็นข้อมูลที่ไม่ถูกต้อง
----------------------
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่หลักสูตรนักบริหารระดับสูง รุ่นที่ ๘ กระทรวงศึกษาธิการ
วันอาทิตย์ที่ 25 มีนาคม 2561
ม.ล.ปนัดดาฯ บรรยายพิเศษแก่หลักสูตรนักบริหารระดับสูง รุ่นที่ ๘ กระทรวงศึกษาธิการ
ม.ล.ปนัดดาฯ บรรยายพิเศษแก่หลักสูตรนักบริหารระดับสูง รุ่นที่ ๘ กระทรวงศึกษาธิการ
เมื่อวันที่ ๒๓ มีนาคม ๒๕๖๑ เวลา ๑๓.๐๐ – ๑๖.๐๐ น. กระทรวงศึกษาธิการ เชิญ ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม บรรยายพิเศษ เรื่อง 'การพัฒนาสังคม วัฒนธรรม เพื่อเสริมสร้างเอกลักษณ์ของชาติ' แก่ข้าราชการ ผู้เข้าศึกษาหลักสูตรนักบริหารระดับสูง กระทรวงศึกษาธิการ รุ่นที่ ๘ ณ สถาบันพัฒนาครู วัดไร่ขิง อ.สามพราน จ.นครปฐม
ม.ล.ปนัดดาฯ กล่าวในตอนหนึ่งของการบรรยายพิเศษว่า "มีความรําลึกถึงครูอาจารย์ และลูกหลานนักเรียนตั้งแต่จากกระทรวงศึกษาธิการไป ผมไม่เคยลืมในน้ําใจไมตรีและมิตรภาพอันมีต่อกัน แม้ก่อนหน้าที่จะมาทํางานที่กระทรวงศึกษาธิการ ก็ได้ปฏิบัติหน้าที่ราชการในส่วนที่เกี่ยวข้องกับกระทรวงศึกษาธิการมาก่อนสมัยที่ยังเป็นข้าราชการฝ่ายปกครอง เช่น 'โครงการผู้ว่าฯ พบคุณครูและลูกหลานนักเรียนหน้าเสาธง' และ 'โครงการผู้ว่าฯ เยี่ยมเยียนสถานศึกษาและสอนพิเศษ' ผมรําลึกถึงกระทรวงศึกษาธิการ ซึ่งถือเป็นกระทรวงพระราชทานมาจากสมเด็จพระปิยมหาราช รัชกาลที่ ๕ เป็นกระทรวงแห่งพระมหากรุณาธิคุณในทุกรัชสมัย กับอีกเป็นกระทรวงคู่บ้านคู่เมืองมาช้านาน สําหรับวันนี้หากถามผม ผมเพียงแต่ขอพูดในฐานะครูกับผู้เข้ารับการศึกษาหลักสูตรนักบริหารฯ ทุกท่านว่า 'หลักสุจริตธรรม' เป็นความสง่างามของทุกส่วนราชการ ข้าราชการ คือ ข้าของแผ่นดิน ข้าราชการจะเป็นที่ไว้เนื้อเชื่อใจ มีความสง่างามได้ด้วยการนี้ ซึ่งได้แก่ ความซื่อสัตย์สุจริต ความมีอัธยาศัยไมตรี ความเป็นสุภาพชน ยึดมั่นกฎระเบียบ ไม่ทุจริตคดโกงหรือการดูถูกเหยียดหยามผู้อื่น กับอีกโดยส่วนตัวผมแล้ว คับที่อยู่ได้ คับใจอยู่ยาก"
ม.ล.ปนัดดาฯ กล่าวอีกว่า "ประเทศไทยเป็นชาติที่มีวัฒนธรรมและประเพณีอันดีงาม ด้วยประวัติศาสตร์ภูมิประเทศ และภูมิอากาศที่แตกต่างหลากหลายในแต่ละภูมิภาค ก่อให้เกิดลักษณะการดํารงชีวิตที่แตกต่างกัน จนกลายเป็นแหล่งกําเนิดของลักษณะทางภูมิสังคม วัฒนธรรม อุปนิสัยใจคอของผู้คนที่ต่างกัน ดังนั้น ผู้ทําหน้าที่ครูที่ดี จําเป็นต้องทําการศึกษาเรียนรู้ลักษณะเฉพาะเหล่านั้น เพื่อให้เกิดความรู้ความเข้าใจที่ถ่องแท้ลึกซึ้งตามสมควรแล้ว จึงค่อยๆ ปรับหลักวิชาที่ศึกษามาพร้อมกับประสบการณ์ที่มีมาเป็นกรอบในการทําหน้าที่ให้สอดคล้องเหมาะสม นําสู่ความสําเร็จบริบูรณ์ตามแผนการศึกษาที่วางไว้ควบคู่กับการเสริมสร้างความรักความเข้าใจ ความเอื้ออาทรต่อกัน และความสมัครสมานสามัคคีในสังคม ตลอดจนช่วยเสริมสร้างคุณธรรมจริยธรรมในหมู่ครูอาจารย์ให้มีความเข้มแข็งเป็นแบบอย่างแก่ศิษย์ และขยายเครือข่ายไม่ว่าจะเป็นการศึกษาในระบบ นอกระบบในทุกระดับของการเรียนการสอน มุ่งสร้างบุคลากรที่ดีมีคุณภาพ มีภูมิคุ้มกันที่ดีทั้งทางสติปัญญาและจิตใจตามพระบรมราโชวาท เพื่อเป็นกําลังอันสําคัญในการดํารงรักษาและพัฒนาชาติบ้านเมืองให้เกิดความเจริญก้าวหน้า"